CELEX: 32017D1418
Language: bg
Date: 2017-08-04 00:00:00
Title: Решение (ОВППС) 2017/1418 на Съвета от 4 август 2017 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна

4.8.2017   
            
            
               BG
            
            
               Официален вестник на Европейския съюз
            
            
               LI 203/5
            
         РЕШЕНИЕ (ОВППС) 2017/1418 НА СЪВЕТА
   от 4 август 2017 година
   за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2014/145/ОВППС на Съвета от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (1), и по-специално член 3, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 17 март 2014 г. Съветът прие Решение 2014/145/ОВППС.
            
         
               (2)
            
            
               В рамките на политиката на Съюза, който не признава незаконното анексиране на Крим и Севастопол, Съветът забрани доставките на оборудване от ключово значение за изграждането, придобиването или разработването на инфраструктурни проекти в Крим и Севастопол във важни сектори, включително в енергетиката.
            
         
               (3)
            
            
               Газови турбини, които са съществен елемент в изграждането на нови електроцентрали в Крим, са били доставени от Русия в нарушение на договорните условия на първоначалната продажба на Русия на турбини от дружество, установено в Съюза.
            
         
               (4)
            
            
               Целта на тези електроцентрали е създаването на независим източник на енергия за Крим и Севастопол, като по този начин се подкрепи отделянето им от Украйна и се подкопаят териториалната цялост, суверенитета и независимостта на Украйна. Освен това действието отслабва политиката на Съюза, който не признава незаконното анексиране на Крим и Севастопол.
            
         
               (5)
            
            
               Предвид гореизложеното допълнителни лица, образувания и органи следва да бъдат добавени в съдържащия се в приложението към Решение 2014/145/ОВППС списък на лица, образувания и органи, за които се прилагат ограничителни мерки.
            
         
               (6)
            
            
               Приложението към Решение 2014/145/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Лицата и образуванията, изброени в приложението към настоящото решение, се добавят в списъка, който се съдържа в приложението към Решение 2014/145/ОВППС.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
   
      Съставено в Брюксел на 4 август 2017 година.
      
         
            За Съвета
         
         
            Председател
         
         M. MAASIKAS
      
   
   
      (1)  ОВ L 78, 17.3.2014 г., стр. 16.
   
      ПРИЛОЖЕНИЕ
      
         Списък на лицата и образуванията, посочени в член 1
      
      I.   Лица
      
      
                   
               
               
                  Име
               
               
                  Идентифицираща информация
               
               
                  Основания
               
               
                  Дата на вписване
               
            
                  158.
               
               
                  Andrey Vladimirovich CHEREZOV (TSCHERESOW)
                  Черезов, Андрей Владимирович
               
               
                  Заместник-министър на енергетиката на Руската федерация
                  Дата на раждане: 12.10.1967 г.
                  Място на раждане:Салаир, Кемеровска област
               
               
                  Носи споделена отговорност за решението да се прехвърлят газови турбини, доставени от Siemens Gas Turbine Technologies LLC на OAO VO Technopromexport, които да бъдат инсталирани в Крим. Това решение спомага за установяването на независимо снабдяване с енергия на Крим и Севастопол като начин за подкрепа на тяхното отцепване от Украйна и подкопава териториалната цялост, суверенитета и независимостта на Украйна.
               
               
                  4.8.2017 г.
               
            
                  159.
               
               
                  Evgeniy Petrovich GRABCHAK
                  Грабчак, Евгений Петрович
               
               
                  Началник на отдел в Министерството на енергетиката на Руската федерация
                  Дата на раждане: 18.7.1981 г.
                  Място на раждане: Уст-Лабинск, Краснодарски район
               
               
                  В Министерството на енергетиката на Руската федерация отговаря за разработването на електро-енергийни проекти в Крим. Тези проекти спомагат за установяването на независимо снабдяване с енергия на Крим и Севастопол като начин за подкрепа на тяхното отцепване от Украйна и подкопават териториалната цялост, суверенитета и независимостта на Украйна.
               
               
                  4.8.2017 г.
               
            
                  160.
               
               
                  Sergey Anatolevich TOPOR-GILKA
                  Топор-Гилка, Сергей Анатольевич
               
               
                  Генерален директор на OAO „VO TPE“ до обявяването му в несъстоятелност, генерален директор на OOO „VO TPE“.
                  Дата на раждане: 17.2.1970 г.
               
               
                  В качеството си на генерален директор на OOO „VO TPE“ той е водил преговорите със Siemens Gas Turbine Technologies LLC за закупуване и доставка на газови турбини за електроцентрала в Таман, Краснодарски район на Руската федерация. Отговорен е за прехвърлянето в Крим на газовите турбини. Това спомага за установяването на независимо снабдяване с енергия на Крим и Севастопол като начин за подкрепа на тяхното отцепване от Украйна и подкопава териториалната цялост, суверенитета и независимостта на Украйна.
               
               
                  4.8.2017 г.
               
            II.   Образувания
      
      
                   
               
               
                  Име
               
               
                  Идентифицираща информация
               
               
                  Основания
               
               
                  Дата на вписване
               
            
                  38.
               
               
                  OAO „VO Technopromexport“ (OAO „VO TPE“)
                  Известно също като: Отворено акционерно дружество „Външноикономическо обединение „Технопромекспорт“
                  Открытое акционерное общество Внешнеэкономическое объединение Технопромэкспорт
               
               
                  Адрес: Москва 119019, ул. „Новый Арбат“ № 15, сграда 2
                  Дата на регистрация: 27.7.1992 г.
                  Държавен регистрационен номер: 1067746244026
                  Номер на данъчна регистрация: 7705713236
               
               
                  Като договаряща се страна със Siemens Gas Turbine Technologies LLC, OAO „VO TPE“ е закупило газовите турбини с декларирано предназначение за електроцентрала в Таман, Краснодарски район на Руската федерация, и в качеството си на изпълнител е отговаряло за прехвърлянето на газовите турбини на OOO „VO TPE“, което на свой ред ги е прехвърлило в Крим, където да бъдат инсталирани. Това спомага за установяването на независимо снабдяване с енергия на Крим и Севастопол като начин за подкрепа на тяхното отцепване от Украйна и подкопава териториалната цялост, суверенитета и независимостта на Украйна.
               
               
                  4.8.2017 г.
               
            
                  39.
               
               
                  OOO „VO Technopromexport“ (OOO „VO TPE“)
                  Известно също като: Дружество с ограничена отговорност „Външноикономическо обединение „Технопромекспорт“
                  Общество с ограниченной ответственностью „Внешнеэкономическое объединение Технопромэкспорт“
               
               
                  Адрес: Москва 119019, ул. „Новый Арбат“ № 15, сграда 2
                  Дата на регистрация: 8.5.2014 г.
                  Държавен регистрационен номер: 1147746527279
                  Номер на данъчна регистрация: 7704863782e
               
               
                  Настоящ собственик на газовите турбини, първоначално доставени на OAO „VO TPE“ от Siemens Gas Turbine Technologies LLC. OOO „VO TPE“ е прехвърлило газовите турбини в Крим, където да бъдат инсталирани. Това спомага за установяването на независимо снабдяване с енергия на Крим и Севастопол като начин за подкрепа на тяхното отцепване от Украйна и подкопава териториалната цялост, суверенитета и независимостта на Украйна.
               
               
                  4.8.2017 г.
               
            
                  40.
               
               
                  ЗАО „Интеравтоматика“ (IA)
                  Известно също като: ЗАО „Интеравтоматика“, CJSC „Interavtomatika“
               
               
                  Адрес: 115280, Москва, ул. „Автозаводская“ 14
                  Дата на регистрация: 31.1.1994 г.
                  Държавен регистрационен номер: 1037739044111
                  Номер на данъчна регистрация: 7725056162
               
               
                  Дружество, специализирано в системите за наблюдение и комуникация, предназначени за електроцентрали, което е сключило договори за проекти, отнасящи се за изграждането на електроцентрали и инсталирането на газови турбини в Севастопол и Симферопол. Това спомага за установяването на независимо снабдяване с енергия на Крим и Севастопол като начин за подкрепа на тяхното отцепване от Украйна и подкопава териториалната цялост, суверенитета и независимостта на Украйна.
               
               
                  4.8.2017 г.